nvidia/miracl-vision huggingface dataset:
परिप्रेक्ष्य (दृश्य)

परिप्रेक्ष्य, दृष्टि और दृश्य बोध के संदर्भ में, वो तरीका हैं जिसमें वस्तुएँ उनके आयामों, या दिक् विशेषताओं और वस्तुओं के सापेक्ष आँख की स्थिति के कारण आंखों को दिखाई देते हैं। शब्द के दो मुख्य अर्थ हैं: रैखिक परिप्रेक्ष्य और हवाई परिप्रेक्ष्य। परिप्रेक्ष्य पर विचार करना महत्वपूर्ण है जब एक पाठक दुनिया या किसी घटना से सिर्फ अपने अनुभव से ज्यादा कुछ देख रहा हो स्थिति पर एक चरित्र का परिप्रेक्ष्य, अपने स्वयं के व्यक्तिगत अनुभव, व्यवहार, पूर्वाग्रह, सांस्कृतिक पृष्ठभूमि, और भावनाओं के आधार पर किसी अन्य चरित्र के परिप्रेक्ष्य से बहुत अलग हो सकता है। पाठकों को नई संभावनाओं तक पाठकों को खोलने के लिए, और अन्य संस्कृतियों या लोगों के बारे में पाठकों को पढ़ाने के लिए लेखक इन विभिन्न दृष्टिकोणों का उपयोग करते हैं एक बयान के परिप्रेक्ष्य उनके चारों ओर की दुनिया की ओर चरित्र के दृष्टिकोण पर केंद्रित है। परिप्रेक्ष्य इस दृष्टिकोण को निर्धारित करने में मदद करता है कि चरित्र अन्य पात्रों के साथ उनकी बातचीत में लगेगा और रीडर कैसे काम को देखेंगे। उदाहरण के लिए, संयुक्त राज्य अमेरिका में लोग अक्सर विश्व युद्ध II में हिरोशिमा और नागासाकी के बमबारी के परिणामों के बारे में नहीं सोचते; इसके बजाय, हमें बताया गया है कि यह जापान के साथ युद्ध समाप्त हो गया है। जापानी-अमेरिकी लेखक सीयू वाई एंडरसन ने अपनी छोटी कहानी "ऑटमन गार्डनिंग" में एक जीवित व्यक्ति की आंखों के माध्यम से इस विपत्तिपूर्ण घटना के परिप्रेक्ष्य को दिखाया। कई बार, विशिष्ट श्रोताओं तक पहुंचने के लिए लेखक एक विशेष परिप्रेक्ष्य पर विचार करेंगे। परिप्रेक्ष्य में दृष्टिकोण से अलग है जिसमें यह कहानी में वर्णों के अनुभवों से संबंधित होता है, बल्कि उस तरह की कहानी के बजाय कहानी को बताया जा रहा है।
किंकाकू जी

किंकाकू जी (जापानी : 金閣寺?, शाब्दिक अर्थ : स्वर्ण मंदिर) जापान के क्योतो नगर में स्थित जेन बौद्ध मंदिर है। सुनहरे गुंबद वाला किंकाकू-जी मंदिर क्योको-ची तलाब के ठीक सामने बना है। इसके गुंबद और मंदिर की तालाब के पानी में पड़ने वाली छाया यहां के नजारे को और भी खूबसूरत बनाती है। ये बौद्ध मंदिर यहां की संस्कृति कितायामा बुंका का प्रतिनिधित्व करता है, जो पारंपरिक कुलीन संस्कृति और नई समुराई संस्कृति का मिश्रण है। इस तीन मंजिला मंदिर को यूनेस्को ने वर्ल्ड हेरिटेज में शामिल किया है। यह प्राचीन क्योतो के १७ विश्व विरासतों में से एक है। निर्देशांक: 35°02′22″N 135°43′43″E
जिनप्रभ सूरि

जिनप्रभ सूरि ईसवी सन् की १४वीं शताब्दी में एक असाधारण प्रतिभाशाली जैन आचार्य हुए थे। मुगल बादशाह अकबर के दरबार में जो स्थान जगद्गुरु हीरविजय सूरि को प्राप्त था, वही स्थान तुगलक सुलतान मुहम्मदशाह के दरबार में जिनप्रभ सूरि का था। जिनप्रभ सूरि लघु खरतर गच्छ के प्रवर्तक जिनसिंह सूरि के प्रधान शिष्य थे। संस्कृत, प्राकृत और अपभ्रंश में विविध विषयों पर इन्होंने महत्वपूर्ण ग्रंथ लिखे हैं। प्रतिदिन किसी अभिनव काव्य की रचना करने के पश्चात् ही आहारग्रहण करने का उनका नियम था। उनके जीवनकाल में बघेला वंश का अंत, गुजरात का मुसलमान बादशाहों के अधिकार में चला जाना, दिल्ली में मुगल सल्तनत का आरंभ आदि अनेक रोमांचकारी ऐतिहासिक घटनाएँ घटी थीं। जिनप्रभ सूरि को भ्रमण का बहुत शौक था तथा गुजरात, राजस्थान, मालवा, मध्यप्रदेश, बरार, दक्षिण, कर्णाटक, तेलंगाना, बिहार, अवध, उत्तर प्रदेश और पंजाब आदि स्थानों की यात्राएँ इन्होंने की थीं। अपने विविध तीर्थकाल में इस भ्रमण का विस्तृत वृतांत जिनप्रभ सूरि संकलित किया है। इस वृत्तांत के अनुसार विक्रम संवत् १२५ (११९९ ई.) में सुलतान अलाउद्दीन के छोटे भाई उल्लू खाँ (अलफ खाँ) ने दिल्ली से गुजरात पर आक्रमण किया। उस समय चित्तौड़ के नरेश समरसिंह ने उल्लू खाँ को दंड देकर मेवाड़ की रक्षा की। विविध तीर्थकल्प में बनारस के मणिकणिंकाघाट तथा देववाराणसी, राजधानी वाराणसी, मदन वाराणसी और विजयवाराणसी का उल्लेख है। राजधानी वाराणसी में यवन रहते थे। आजकल का मदनपुरा ही मदन वाराणसी हो सकता है।
प्रीति सिंह

प्रीति सिंह (जन्म: २६ अक्टूबर १९७१) चंडीगढ़ में स्थित एक लेखिका, उपन्यासकार हैं। प्रीति पिछले १५ सालो से एक पेशेवर लेखक के रूप में काम कर रही है। २०१२ में महावीर पब्लिशर्स द्वारा प्रकाशित इनका पहला उपन्यास "फ्लर्टिंग विथ फेट" बेस्ट सेलिंग उपन्यास रहा और वे अपनी दूसरी किताब "क्रॉसरोड्स" के साथ एक अवॉर्ड विजेता लेखिका बन चुकी हैं। १७ दिसंबर, २०१५ साहित्यकार प्रीति सिंह को अनुपमा फाउंडेशन द्वारा स्वयंसिद्धा सम्मान से पुरस्कृत किया गया। साल २०१६ में इनकी तीसरी पुस्तक वॉच्ड, जो एक क्राइम थ्रिलर उपन्यास हैं, का प्रकाशन ओमजी पब्लिशिंग हाउस द्वारा किया गया। प्रीति सिंह एक सैनिक परिवार से ताल्लुक रखती हैं। उसके पिता मेजर जनरल श्री कुलवंत सिंह भारतीय सेना से सेवानिवृत्त हुए हैं और इनकी दिवंगत माँ, श्रीमती सोन्या सिंह, जिनका फेफड़ों के कैंसर के कारण निधन हो गया हैं। प्रीति ने अपनी स्कूली शिक्षा ला मार्टिनियर स्कूल, लखनऊ से किया। वें अंग्रेजी ऑनर्स के साथ एमसीएम डीएवी वुमन कॉलेज, चंडीगढ़ से स्नातक और पंजाब विश्वविद्यालय, चंडीगढ़ से अंग्रेजी साहित्य में परास्नातक हैं। इंदिरा गाँधी राष्ट्रीय मुक्त विश्वविद्यालय, दिल्ली से प्रीति सिंह ने पत्रकारिता एवं जनसंचार में स्नातकोत्तर डिप्लोमा हासिल की और एमिटी विश्वविद्यालय, नोएडा के साथ एक सम्पादक के रूप में अपने कैरियर शुरू किया। अन्नामलाई विश्वविद्यालय से बी.एड करने के बाद देश के विभिन्न आर्मी स्कूलों में अध्यापन का कार्य किया। इसके पूर्व वें एक रचनात्मक सामग्री लेखक के रूप में एक एसईओ कंपनी में भी कार्य कर चुकी थी। वर्तमान में वें चंडीगढ़ में बसी हुई हैं।
राय होममल्ल

राय होममल्ल या 'राजा होममल्ल कालाकांकर राजवंश के संस्थापक थे। गोरखपुर का मझौली गांव इस राजवंश का मूल स्थान रहा है। वहां से चलकर मिर्जापुर के कान्तित परगना से होते हुए इस वंश के राय होममल्ल ने मानिकपुर से उत्तर बडग़ौ नामक स्थान पर अपना महल बनवाया था। वहीं उनका ११९३ में राज्याभिषेक हुआ।
पैमाना

वास्तविकता और उसके निरूपण के बीच का अनुपात को मापक(पैमाना) (अंग्रेज़ी:scale) कहते हैं। इसकी इकाई नहीं होती और यह भिन्न अथवा गुणक के रूप में व्यक्त किया जाता है। मानचित्र पर पैमाना का अर्थ है, मानचित्र पर दर्शाये गये दो बिंदुओं और उनके संगत धरातलीय जगहों के बीच दूरियों का अनुपात। मापक धरातल के किन्ही दो बिदुओं के बीच की वास्तविक दूरी तथा मानचित्र पर दर्शित उन्हीं दो बिन्दुओं के बीच की दूरी का अनुपात है। सरल शब्दों मे कहा जा सकता है कि धरातल व मानचित्र कि दूरी के अनुपात को मापक कहते हैं। उदाहरण के लए धरातल पर दो स्थान के बीच के वास्तविक दूरी 1 क. मी. को मानचित्र में 1 से. मी. द्वारा दर्शाते है तो 1 से. मी. = 1 क. मी. उस मानचित्र का मापक होगा। मानचित्र पर मापक दर्शाने की तीन विधियाँ प्रचलित हैं - (i) कथानामक विधि (Statement Method) (ii) प्रदर्शक भिन्न विधि ((Representative Fraction or R.F. Method) iii) आलेखी या रैखिक विधि (Graphical Method) इस विधि में मापक को शब्दों में बोलकर या कहकर व्यक्त किया जाता है, जैसे 1 से. मी
कुनरी-शिकी रोमनीकरण

'मोटे अक्षर'कुनरी-शिकी रोमनीकरण (訓令式ローマ字?) जापानी भाषा को रोमन लिपि में लिखने का एक तरीका है। अनतरराष्ट्रीय मानक संस्थान (ISO) ने इसको ISO 3602 के नाम से मानकीकृत किया है। कुनरी-शिकी विधि पुरानी निहोन-शिकी विधि पर आधारित है किन्तु आधुनिक मानक जापानी के अनुसार परिवर्तित परिवर्धित है।
चक्रधर सिंह

राजा चक्रधर सिंह बहादुर (19 अगस्त 1905-197 अक्टूबर 1947) रायगढ़ के राजा और गोंड वंश के शासित बरगढ़ के प्रमुख थे।
प्रशासनिक सुधार आयोग

प्रशासनिक सुधार आयोग (Administrative Reforms Commission या ARC) एक समिति है जो भारत के लोक प्रशासन को और अधिक कारगर बनाने के लिये सुझाव देने हेतु भारत सरकार द्वारा नियुक्त की गयी है। प्रथम प्रशासनिक सुधार आयोग ५ जनवरी १९६६ को नियुक्त किया गया था। दूसरा प्रशासनिक सुधार आयोग ३१ अगस्त २००५ को बनाया गया था। इसके अध्यक्ष वीरप्पा मोइली थे। अब तक केवल दो ही प्रशासनिक आयोग बने हैं। इन आयोगों की रिपोर्ट्स मात्र एक दिखावा थी क्योकि दोनों ही बार सरकार ने वास्तविक रूप में रिपोर्ट्स पर कोई कार्र्यवाही नहीं की देश की प्रशासनिक जाँच तथा आवश्यकतानुसार प्रशासन में सुधार एवं पुनर्गठन के संबंध में सिफारिशें करने के लिए एक उच्चाधिकारयुक्त प्रशासनिक सुधार आयोग की स्थापना 5 जनवरी 1966 को की गयी। प्रशासनिक सुधार आयोग के प्रथम सभापति श्री मोरारजी देसाई थे। इसके अन्य चार सदस्य थे- सर्वश्री के. हनुमन्तैया, हरिश्चन्द्र माथुर, जी.एस. पाठक तथा एच. बी. कामथ। श्री बी. शंकर इसके सदस्य सचिव थे। अंतिम को छोड़कर सभी संसद सदस्य थे। श्री जी.एस. पाठक जब 24 जनवरी 1966 को केन्द्र सरकार के कानून मंत्री बने तो उनके स्थान पर राज्य सभा के सदस्य श्री देववत मुखर्जी को 27 अप्रैल 1966 को आयोग का सदस्य बनाया गया। श्री बी. शंकर 12 मार्च, 1966 को पूर्णरूपेण सदस्य बन गये। श्री वी.वी. चारी को आयोग का सचिव पद दिया गया। 17 मार्च 1967 को के
जगत नारायण मुल्ला

पंडित जगत नारायण मुल्ला (जन्म- 14 दिसम्बर 1864 ई., कश्मीर; मृत्यु- 11 दिसम्बर 1938 ई.) अपने समय में उत्तर प्रदेश के प्रसिद्ध वकील और सरकारी अभियोजक थे। 'मुल्ला' उनका उपनाम था। वें 3 वर्ष तक लखनऊ विश्वविद्यालय के उपकुलपति भी रहे। पंडित जगत नारायण , पंडित मोती लाल नेहरू के भाई नन्द लाल नेहरू के समधी थे। नन्दलाल नेहरू के पुत्र किशन लाल नेहरू का विवाह जगत नारायण की पुत्री स्वराजवती मुल्ला से हुआ था। ref>Jagat Narain Mulla (1863 - 1938) काकोरी कांड जिसमें भारत में सशस्त्र क्रांति करने के लिए पं राम प्रसाद बिस्मिल, रोशन सिंह, अशफाक उल्ला खान, राजेंद्र लाहिड़ी और 8 अन्य क्रांतिकारियों ने ट्रेन से जा रहे सरकारी खजाने को लखनऊ के पास काकोरी स्टेशन पर लूट कर उस से हथियार खरीदने की प्लानिंग की थी उस काकोरी कांड में ब्रिटिश के तरफ से पब्लिक प्रॉसिक्यूटर मोतीलाल नेहरू थे लेकिन मोतीलाल ने अपना नाम न देकर अपने फूफेरे भाई और अपने जूनियर पंडित जगत नारायण मुल्ला का नाम दिया था पंडित जगत नारायण मुल्ला भी तथाकथित रूप से गिरफ्तार कश्मीरी ब्राह्मण थे और मोतीलाल नेहरू का रिश्तेदार थे और इलाहाबाद में मोतीलाल नेहरू का जूनियर वकील था उनके ही ऑफिस में काम करते थे और मोतीलाल नेहरू तथा जगत नारायण मुल्ला ने पूरी ताकत लगा दिया कि राम प्रसाद बिस्मिल रोशन सिंह राजेंद्र लाहिड़ी और अशफाक उल्ला खान को फांसी पर लटका दिया जाए और वही हुआ जगत नारायण मुल्ला की धारदार दलीलों से अदालत में उन्होंने साबित कर दिया कि उन्होंने भारत के ब्रिटिश सरकार के खिलाफ सशस्त्र क्रांति किया सरकारी खजाना लूटने की कोशिश किया और अंग्रेजों ने मोतीलाल नेहरू और उनके जूनियर पंडित जगत नारायण मुल्ला की मदद से ही सभी क्रांतिकारियों को फांसी पर लटका दिया बाद में पंडित जगत नारायण मुल्ला कांग्रेस से भी जुड़े और उनके बेटे आनंद नारायण मुल्ला को आजादी के बाद कांग्रेस ने लोकसभा का टिकट देकर 10 सालों तक संसद भेजा उन्हें इलाहाबाद हाई कोर्ट में जज ही बनाया उसके बाद उनको राज्यसभा भी भेजा जगत नारायण मुल्ला के पिता पंडित काली सहाय मुल्ला उत्तर प्रदेश में सरकारी सेवा में थे। इसीलिए जगत नारायण की शिक्षा उत्तर प्रदेश में ही हुई। उन्होंने आगरा विश्वविद्यालय से क़ानून की परीक्षा उत्तीर्ण की और लखनऊ में वकालत करने लगे। शीघ्र ही उनकी गणना प्रसिद्ध वकीलों में होने लगी। अपने समय के प्रमुख व्यक्तियों, जैसे-पंडित मोतीलाल नेहरू, बाबू गंगा प्रसाद वर्मा, सी. वाई. चिन्तामणि, बिशन नारायण दर आदि से उनके घनिष्ठ सम्बन्ध थे। 1916 ई. की लखनऊ कांग्रेस की स्वागत-समिति के अध्यक्ष वही थे। लगभग 15 वर्षों तक लखनऊ नगरपालिका के अध्यक्ष रहे। मांटेग्यू चेम्सफ़ोर्ड सुधारों के बाद उत्तर प्रदेश कौंसिल के सदस्य निर्वाचित हुए और प्रदेश के स्वायत्त शासन विभाग के मंत्री बने। जगत नारायण मुल्ला 3 वर्ष तक वे लखनऊ विश्वविद्यालय के उपकुलपति भी रहे। हंटर कमेटी के सदस्य जब भारत में जलियांवाला बाग़ के हत्याकाण्ड सहित दमन का नया दौर शुरू हो गया था और इन घटनाओं की जाँच के लिए सरकार ने जो ‘हंटर कमेटी’ गठित की थी, उसके तीन भारतीय सदस्यों में एक जगत नारायण मुल्ला भी थे। इन तीनों ने कमेटी की रिपोर्ट में अपनी असहमति दर्ज की थी। जीवन के अन्तिम वर्षों में जगत नारायण मुल्ला अस्वस्थ रहने लगे थे। इलाज के लिए स्विट्ज़रलैण्ड तक गए। बाद में 11 दिसम्बर 1938 को उनका देहान्त हो गया।
आदर्शवाद (अन्तरराष्ट्रीय सम्बन्ध)

फ्रांसीसी क्रांति (1789) व अमेरिकी क्रान्ति (1776) को अन्तरराष्ट्रीय सम्बन्धों में आदर्शवादी उपागम (Idealist Approach) की प्रेरणा माना गया है। इसके g^jeijrgg प्रमुख समर्थक रहे हैं - कौण्डरसैट, वुडरो विल्सन, बटन फिल्ड, बनार्ड रसल आदि। इनके द्वारा एक आदर्श विश्व की रचना की गई है जो अहिंसा व नैतिक आधारों पर आधारित होगा व युद्धों को त्याग देगा। इस दृष्टिकोण की मूल मान्यताएँ निम्नलिखित हैं- इस दृष्टिकोण की निम्नलिखित विशेषताएँ स्पष्ट रूप से प्रकट होती हैं- आदर्शवादी सिद्धान्त की कुछ बिन्दुओं को लेकर आलोचना भी की गई है जो निम्न प्रकार से है- यद्यपि इस उपागम में कई कमियाँ अवश्य है, परन्तु यह सत्य है कि नैतिकता व्यक्ति, राष्ट्र व सम्पूर्ण विश्व के कल्याण हेतु लाभकारी होती है। यद्यपि वर्तमान स्वार्थी हितों की पूर्ति के सन्दर्भ में इसे लागू करना अति कठिन है, परन्तु इसका यह अर्थ कतई नहीं है कि यह अंतर्राष्ट्रीय राजनीति हेतु अहितकर है।
श्री राम सेना

श्री राम सेना एक हिंदूवादी संगठन हैं, जिसकी स्थापना 1960 के दशक में कल्कि महाराज ने की थी। यह संगठन मोरल पुलिसिंग की गतिविधियों के कारण खबरों और विवादों में रहता है। इस संगठन की वेबसाइट के मुताबिक, यह संघ परिवार के संस्थापक केशवराव बळिराम हेडगेवार के विचारों से प्रेरित है। 2009 में इस संगठन ने मंगलोर के पब में महिलाओं पर हमला किया। यह संगठन महिलाओं के शराब, डांस और पश्चिमी परिधान पहनने का विरोध करते हुए भारतीय संस्कृति, सभ्यता को बढ़ावा देता हैं। प्रमोद मुथालिक इसके राष्ट्रिय अध्यक्ष हैं। hindu dharm ko ek karne kaa kam karti hai .jati vad ko kam karne ka kam karti h
अमेज़न बेसिन

अमेज़न बेसिन अमेज़न नदी और उसकी सहायक नदियों द्वारा निकास वाला दक्षिण अमेरिका का हिस्सा है। अमेज़न जल निकासी बेसिन में 6,915,000 km2 क्षेत्र (2,670,000 वर्ग मील) को शामिल किया गया है या दक्षिण अमेरिकी महाद्वीप का लगभग 40 प्रतिशत। यह बोलीविया, ब्राजील, कोलंबिया, इक्वाडोर, गुयाना, पेरू, सूरीनाम और वेनेजुएला के देशों में स्थित है।
जावरा रियासत

जावरा रियासत ब्रिटिश काल में भारत की एक रियासत (स्टेट) था। आइए चलते हैं जावरा के रियासत के समय के कुछ हालात पर नज़र डालते हैं. रियासत जावरा सेंट्रल इंडिया मालवा की ट्रीटी स्टेट थी. इस रियासत में 6 तहसीलें थी. जिनमें 329 कस्बात थे. और इस रियासत की कैपिटल जावरा शहर था. जावरा रियासत के अलग-अलग दो हिस्से थे. बड़ा हिस्सा जावरा, ताल, बड़ावदा अौर नवाबगंज था. और दूसरा हिस्सा मल्हारगढ़ और संजीत था. जावरा रियासत का रकबा 602 स्क्वेयर माइल था. सन 1941 में रियासत की कुल आबादी 116953 थी. अब देखते हैं जावरा स्टेट के पड़ोसी. जावरा रियासत के बड़े हिस्से के शुमाल ( North) और मशरीक (East) में ग्वालियर व देवास के इलाके थे
सहस्रबाहु

सहस्रबाहु (शाब्दिक अर्थ : एक हजार बाहों वाला) नाम विष्णु, कार्तवीर्य अर्जुन तथा वाणासुर का है। इन्हें कभी-कभी 'सहस्रभुज' भी कहते हैं। इसी नाम का बलिपुत्र बाणराज भी हुआ है जिसका उल्लेख श्रीमद्भागवत में यों आया है-
सम्वाद कौमुदी

सम्वाद कौमुदी (बंगला: সম্বাদ কৌমুদী) १९वीं शताब्दी के पूर्वार्ध में राजा राममोहन राय द्वारा कोलकाता से प्रकाशित एक बंगाली साप्ताहिक समाचार पत्र था। यह एक सुधारवादी पत्र था जिसमें सती प्रथा की समाप्ति के लिये अभियान चलाया गया। इसको 1821में प्रकाशित किया गया यह किसी भारतीय भाषा का पहला समाचार पत्र था। पहला हिंदी भाषी समाचार पत्र उदंड मार्तंड 1826 में प्रकाशित किया गया था। पहला भारतीय अखबार अंग्रेजी भाषा में हिक्की ने प्रकाशित किया था।
भवानीचरण बन्द्योपाध्याय

भवानीचरण बन्द्योपाध्याय (बंगला: ভবানীচরণ বন্দ্যোপাধ্যায় ; 1787 – 20 फ़रवरी 1848) भारत के ख्यातलब्ध पत्रकार, लेखक एवं वक्ता थे। भाषणकला में गहराई के लिये उनकी प्रशंसा की जाती थी। वे परम्परावादी हिन्दू थे जिन्होने राजा राममोहन राय द्वारा सती प्रथा की समाप्ति के लिये किये गये प्रयासों का डटकर विरोध किया। उन्होने धर्मसभा नामक संस्था की स्थापना की। उनके देहान्त के पश्चात १८४९ में उनके पुत्र राजकृष्ण बन्द्योपाध्याय के देखरेख में उनका जीवनचरित प्रकाशित किया गया।
मोबाइल अनुप्रयोग

मोबाइल अनुप्रयोग या मोबाइल ऐप (Mobile App) उन कम्प्यूटर प्रोग्रामों को कहते हैं जो स्मार्टफोन, टैब्लेट तथा अन्य मोबाइल युक्तियों पर चलाने के लिये बनाया जाता है। फेसबुक, यू-ट्यूब, गूग्ल प्ले, गूग्ल खोज, गूग्ल मैप्स, जीमेल, इंस्टाग्राम, ऐपल मैप्स आदि वर्तमान समय के कुछ लोकप्रिय मोबाइल अनुप्रयोग हैं। मोबाइल ऐप्स प्रायः 'ऐप्स वितरण प्लेटफॉर्म' के माध्यम से उपलब्ध होते हैं। इसकी शुरुवात २००८ में हुई थी। ऐपल ऐप स्टोर, गूगल प्ले, विण्डोज़ फोन स्टोर तथा ब्लैकबेरी ऐप वर्ल्ड आदि कुछ प्रमुख ऐप्स वितरण प्लेटफॉर्म हैं। कुछ ऐप निःशुल्क मिलते हैं जबकि अन्य को खरीदना पड़ता है।
कालोजी नारायण राव

कालोजी नारायण राव (9 सितम्बर 1914 – 13 नवम्बर 2002) एक भारतीय कवि, स्वतंत्रता सेनानी, फासिस्तविरोधी तथा तेलंगाना के कार्यकर्ता थे। वे 'कालोजी' या 'कलना' नाम से अधिक प्रसिद्ध हैं। उन्हें १९९२ में पद्मविभूषण से सम्मानित किया गया था।
नागराज नागप्पा

नागराज नागप्पा (१९१२ - 02 जुलाई २००९) भारत के प्रसिद्ध हिन्दीसेवी थे। गाँधीजी के आह्वान पर उन्होने काशी हिन्दू विश्वविद्यालय आकर हिन्दी सीखी और दक्षिण भारत में इसका प्रचार-प्रसार किया। उन्हें 'हिन्दी नागप्पा' के नाम से जाना जाता है। उनकी सेवाओं के लिये केन्द्रीय हिन्दी संस्थान ने उन्हें १९८९ में 'सुब्रह्मण्यम भारती पुरस्कार' से सम्मानित किया। बेलगाँव सम्मलेन में नवयुवक नागप्पा जी ने गांधीजी के दर्शन किये और फिर हिन्दी के होकर रह गये। उस समय युवक नागराज नागप्पा गणित ( सांख्यिकी ) में बी ए कर चुके थे तथा कहीं भी अच्छी नौकरी पा सकते थे परन्तु उन्होंने दक्षिण भारत हिन्दी प्रचार सभा से राष्ट्र भाषा परीक्षा पास की तथा काशी जाकर वनारस हिन्दू वि वि से हिन्दी में एम् ए किया, जहां उन्होंने आचार्य रामचंद्र शुक्ल, श्यामसुन्दर दास जैसे हिन्दी के महारथियों के चरणों में बैठकर हिन्दी सीखी। इस प्रकार वे दक्षिण भारत में हिन्दी से एम् ए करने वाले प्रथम विद्वान् बने। १९३५ में इंदौर सम्मलेन में गांधीजी व आचार्य रामचंद्र शुक्ल जी के परामर्श पर वे पुनः दक्षिण लौटे एवं तत्कालीन मद्रास प्रान्त में हिन्दी प्रचारक के रूप में कार्य प्रारम्भ किया। धारवाड़ , मैसूर आदि कर्नाटक के सभी कालेजों में हिन्दी पठन पाठन, शोध आदि प्रारम्भ करने में उन्हीं का योगदान था। यद्यपि कन्नड के कवि-कुल गुरु व राष्ट्र कवि के वी पुटप्पा ( कु वें पु ) हिन्दी के पक्षधर नहीं थे परन्तु नागप्पा जी ने उन्हें भी मना कर हिन्दी का ध्वज फहराया। इस प्रकार सारे कर्नाटक व दक्षिण भारत में अपने अथक परिश्रम से जन जन में हिन्दी के प्रसार-प्रचार के प्रणेता बन कर वे 'हिन्दी नागप्पा" के नाम से प्रसिद्ध हुए। उनके शिष्य-शिष्याओं, प्रसंशकों की संख्या समस्त दक्षिण भारत कर्नाटक व देश भर में फैली है। सेवा निवृत्ति के बाद भी वे कर्नाटक हिन्दी प्रचार समिति से जुड़े रहे एवं 'भाषा पीयूष' नामक पत्रिका प्रारम्भ की। वे भारत सरकार के विभिन्न संस्थानों के अध्यक्ष, परामर्श समितियों के सदस्य व केन्द्रीय हिन्दी संस्थान आगरा के अध्यक्ष रहे। उन्हें देश भर से तमाम पुरस्कार व सम्मान भी प्राप्त हुए। २००२ ई में ९० वर्ष की आयु में पूर्ण करने पर उन्हें 'पूर्ण-कुंभ’ अभिनन्दन ग्रन्थ भी समर्पित किया गया। नागप्पा जी तुलसी दास के अनन्य भक्त व प्रशंसक थे। उनके मुंह से दोहे व चौपाई धड़ाधड़ निकलते थे। अतः उन के बारे में 'नागप्पा जी व हिन्दी : कहियत भिन्न न भिन्न' कहा जाता है। एसे 'हिन्दी नागप्पा' ०६-०७-२००९ को स्मृति-शेष हो गए।
भामाशाह कार्ड

भामाशाह कार्ड महेन्द्र राजस्थान की मुख्यमंत्री वसुंधरा राजे ने राजस्थान में भामाशाह योजना की नए सिरे से शुरुआत कर दी है। भामाशाह योजना के तहत महिलाओं को क्या-क्या सुविधाएं दी जाती हैं। इस योजना के तहत राज्य के डेढ़ करोड़ परिवारों की महिलाओं का बैंक खाता खोला जाएगा, जिसमे महिलाओं को बैंक खाता खुलवाने के लिए भामाशाह कार्ड के लिए अपना पंजीकरण कराना जरूरी है।
बीएएसई कूद

बीएएसई कूद, जिसे अंग्रेजी में B.A.S.E. jumping अथवा BASE jumping लिखा जाता है, एक रोमांचक खेल या एक्शन है जिसमें व्यक्ति किसी ऊंचे भवन, एंटेना , स्पैन अथवा क्लिफ़ से नीचे कूदता है और गिरने के आघात से बचने के लिये पैराशूट का प्रयोग करता है। इसके नाम के चार अक्षर क्रमशः बिल्डिंग, एंटेना, स्पैन और अर्थ (पृथ्वी की क्लिफ़ - एक स्थलरूप) के प्रथमाक्षरों से बने हैं।
बनारसी दास गुप्ता

बनारसी दास गुप्ता (जन्म- 5 नवम्बर 1917, हरियाणा; मृत्यु- 29 अगस्त 2007) एक स्वतंत्रता संग्राम सेनानी, राजनीतिज्ञ, और समाज सेवी थे। वे 1 दिसम्बर 1975 से 30 अप्रैल 1977 तक तथा पुनः 22 मई 1990 से 12 जुलाई 1990 तक हरियाणा राज्य के मुख्यमंत्री रहे। उन्होंने स्वतंत्रता सेनानी होते हुए सामाजिक, राजनीतिक एवं सार्वजनिक जीवन को अपने अंदाज में जिया। बनारसी दास गुप्ता हिन्दी भाषा के पक्षधर और यथार्थवादी आदर्श जननायक थे। उन्होंने राष्ट्रीय एकता एवं अखंडता को मजबूत बनाकर हरियाणा की प्रगति में अपना बहुमूल्य योगदान दिया था। आपनेने 'अपना देश', 'हरियाणा केसरी' और 'हरियाणा कांग्रेस पत्रिका' के द्वारा राजनैतिक जागृति तथा समाज सुधार के क्षेत्र में योगदान किया। बाबू जी के नाम से मशहूर बनारसी दास गुप्ता जी का जन्म जन्म 5 नवम्बर 1917 को तत्कालीन पंजाब के जींद जिले के मानेहरु गांव में लाला रामसरुप दास जी के घर हुआ। आपकी शिक्षा कितलाना, चरखी दादरी एवं पिलानी में हुई। 'बिड़ला कॉलेज', पिलानी में शिक्षा प्राप्त की थी। पंडित जवाहरलाल नेहरु के प्रेरणादायी भाषण से प्रभावित होकर आप अपनी पढ़ाई छोड़कर स्वतंत्रता संग्राम में कूद पड़े और संघर्ष समिति की स्थापना की। स्वतंत्रता आंदोलन में आपको कई बार जेल भी जाना पड़ा। बनारसी दास गुप्ता जी की गतिविधियां देखकर जींद रियासत में उन्हें 1941 ई. में गिरफ्तार करके फरीदकोट जेल में बंद कर दिया था। भारत छोड़ो आंदोलन में भी बनारसी दास गुप्ता ने भाग लिया और 1942 से 1944 ई. तक जेल में बंद रहे। आजादी के पश्चात बनारसी दास जी ने जींद को भारत में शामिल करने के लिए आंदोलन किया और वहां समानांतर सरकार बनाई। तत्कालीन गृहमंत्री सरदार पटेल द्वारा जींद को पंजाब में सम्मिलित करने के समझौते के बाद ही यह आंदोलन समाप्त हुआ। 1968 के मध्यावधि चुनावों में वे भिवानी विधानसभा क्षेत्र से निर्वाचित हुए। 1972 में फिर से विधायक बने एवं सर्वसम्मति से विधानसभा अध्यक्ष चुने गए। गुप्ता जी बिजली एवं सिंचाई, कृषि, स्वास्थ्य आदि विभिन्न विभागों के मंत्री रहे। 1975 में इन्हें हरियाणा का मुख्यमंत्री बनाया गया। 1987 में एक बार फिर भिवानी से विधायक बने और उप-मुख्यमंत्री चुने गए। 1989 में एक बार फिर हरियाणा के उपमुख्यमंत्री रहे। सितम्बर 1990 में आप पर एक जानलेवा हमला भी हुआ। 1996 में आप राज्य सभा के लिये चुने गए। बनारसी दास जी द्वारा अनेक धार्मिक संस्थाओं की स्थापना की गई। आप अस्पृश्यता के घोर विरोधी थे। आपके योग प्रेम एवं प्रकृति प्रेम के फलस्वरुप ही भिवानी में प्राकृतिक चिकित्सालय की स्थापना हुई। आपके सहयोग से भिवानी में कई शैक्षणिक संस्थाएं अस्तित्व में आई। एक जननेता, समाजसेवी और शिक्षाविद होने के साथ ही आपका एक रूप पत्रकार का भी रहा हे जिसे बहुत कम लोग जानते हैं। शिक्षा और पत्रकारिता के क्षेत्र में भी बनारसी दास गुप्ता का विशेष योगदान रहा था। उन्होंने कई शिक्षण संस्थाएं स्थापित कीं। श्रमिकों को संगठित करके उन्हें अपने अधिकार प्राप्त कराने में भी बनारसी दास गुप्त सहायक रहे। आप कई वषो तक साप्ताहिक 'अपना देश' और ‘हरियाणा केसरी’ के सम्पादक रहे। ‘पंचायती राज – क्यों और कैसे' के नाम से आपने एक पुस्तक लिखी, जो बहुत लोकप्रिय हुई। विभिन्न साहित्यिक संस्थाओं से भी आप जुडे रहे। आपकी अध्यक्षता में हरियाणा प्रदेश साहित्य समिति ने कई ऊल्लेखनीय कार्य किए। 89 वर्ष की आयु में 10 मई 2007 को हरियाणा का यह सपूत चिरनिद्रा में लीन हो गया।
बलबीर सिंह

बलबीर सिंह (बलबीर सिंह सीनियर) (जन्म : 31 दिसंबर 1923 - 25 मई 2020) [ हरिपुर, पंजाब) भारत के हॉकी खिलाड़ी थे, जिन्होने ओलम्पिक में पुरुष हॉकी फ़ाइनल में सर्वाधिक गोल रिकॉर्ड बनाया। भारत सरकार ने बलबीर को 1957 में पद्मश्री पुरूस्कार से सम्मानित किया। उन्हें प्रायः 'बलबीर सिंह सीनियर' कहा जाता है ताकि हॉकी के 'बलबीर सिंह' नामक दूसरे खिलाड़ी से भ्रम न हो। बलबीर को 1957 में पद्मश्री मिला था, वह यह सम्मान हासिल करने वाले पहले खिलाड़ी थे। वह 1975 विश्व कप विजेता भारतीय टीम के मैनेजर भी थे। वे भारत की उन तीन ओलम्पिक टीमों में शामिल थे जिसने स्वर्ण पदक जीता (लन्दन-1948, हेलसिंकी-1952, मेलबोर्न-1956)। उन्होने 1952 के ओलम्पिक में नीदरलैण्ड के विरुद्ध पाँच गोल किये थे जो अभी तक रिकॉर्ड है। बलबीर सिंह ने तीन ओलंपिक के 8 मैचों में 22 गोल किए। अंतरराष्ट्रीय ओलिंपिक कमेटी ने आधुनिक ओलंपिक इतिहास के 16 महानतम खिलाड़ियों में शामिल किया था। बलबीर सिंह सीनियर का 96 साल की उम्र में मोहाली के फोर्टिस अस्पताल में 25 मई 2020 को निधन हो गया। कोरोना टेस्ट की रिपोर्ट नकारात्मक रही, वह सांस की बीमारी से जूझ रहे थे। 2019 में वह फेफड़ों में निमोनिया के कारण तीन महीने अस्पताल में रहे थे ।
श्वेता चौधरी

श्वेता चौधरी (जन्म: 3 जुलाई 1986) भारत की एक खिलाड़ी हैं। इन्होंने इंचियोन में हुए 2014 एशियाई खेलों में १० मीटर एयर पिस्टल स्पर्धा में कांस्य पदक प्राप्त किया। वे हरियाणा के फरीदाबाद की निवासी हैं।
हिना सिद्धू

हिना सिद्धू भारत के लिए खेलने वाली एक निशानेबाज़ हैं। 2014 में इन्हें अर्जुन पुरस्कार से सम्मानित किया गया।
श्रीपाद अमृत डांगे

श्रीपाद अमृत डांगे (10 अक्टूबर 1899 - 22 मई 1991) भारतीय कम्युनिस्ट पार्टी के संस्थापक सदस्य तथा भारतीय मजदूर आन्दोलन के प्रमुख नेता थे। ब्रिटिश शासनकाल में अंग्रेज अधिकारियों ने उन्हें कम्युनिस्ट तथा ट्रेड यूनियन की गतिविधियों के लिये कुल १३ वर्ष के कारावास की सजा दी थी।
राजमाता जिजाऊ

राजमाता जिजाऊ मराठा साम्राज्य के संस्थापक छत्रपती शिवाजी की माँ जिजाबाई के जीवन पर आधारित २०११ की एक मराठी फ़िल्म है।
बैंक समाधान विवरण

बैंक समाधान विवरण (bank reconciliation statement) वह विवरण है जिस की सहायता से हम अपनी पासबुक तथा अपने बैंक अकाउंट में अंतर का पता लगा सकते हैं। इस विवरण में हम सबसे पहले अपनी पासबुक का अंत वाला बैलेंस लेते हैं फिर आपने बैंक अकाउंट के साथ ऐसे जाते हैं जैसे के हम ने बैंक में पैसे जमा कराये पर बैंक में जमा नही हुई, तो इससे हमीं पास बुक के बैलेंस को जमा कर देना है ताकि यह बैंक अकाउंट के समान हो जाये।
फलदार वृक्षों की काट-छांट

फलदार वृक्षों के विभिन्न भागों को काटकर हटाना, काट-छांट (pruning) कहलाता है। इसके अन्तर्गत अनेकों औद्यानिक तकनीकें आतीं हैं जिनके द्वारा वृद्धि का नियन्त्रण, मृत एवं रोगग्रत शाखाएँ-प्रशाखाएँ हटाना, तथा पुष्प एवं फल वाली कलियाँ लगने को बढ़ावा दिया जाता है।